cyanic-selkie/wikianc huggingface dataset:
হাত্তিনের যুদ্ধ
পরবর্তী অবস্থা
ক্লান্ত বন্দীদেরকে সালাদিনের তাবুতে আনা হয়। সালাদিনের ঔদার্যের নিদর্শন হিসেবে গাইকে বরফ পানির একটি পানপাত্র দেয়া হয়। গাই এই পাত্র তার সঙ্গী রেইনল্ডের দিকে দিলে সালাদিন সালাদিন তাকে এটি পান করার অনুমতি দেন কিন্তু কিছুক্ষণ পর বলেন যে তিনি রেইনল্ডকে পানি প্রদান করেননি এবং এর কারণে মুসলিম রীতি অনুযায়ী আতিথেয়তায় আবদ্ধ না। যখন সালাদিন রেইনল্ডকে শপথ ভঙ্গকারী হিসেবে অভিযুক্ত করেন, রেইনল্ড উত্তর দেন "রাজারা সবসময় এভাবেই কাজ করে। আমি এর বেশি কিছু করিনি।" সালাদিন এরপর নিজের তরবারী দিয়ে রেইনল্ডের শিরশ্ছেদ। গাই রেইনল্ডের পরিণতি দেখে হাটুর উপর ভর দিয়ে বসে পড়ে। কিন্তু সালাদিন তাকে উঠতে বলার পর বলেন, "রাজা কখনো অন্য রাজাকে হত্যা করে না; কিন্তু ঐ লোকটা সব সীমা অতিক্রম করেছিল এবং তাই আমি তার সাথে এই আচরণ করেছি। এই লোকটিকে তার অপরাধপ্রবণতা ও বিশ্বাসঘাতকতার জন্য মরতে হয়েছে।"
ট্রু ক্রসকে বর্শার সাথে বাধে দামেস্কে পাঠিয়ে দেয়া হয়। সালাদিনের সেনাবাহিনীর কিছু লোক এসময় ফ্রাঙ্কিশ বন্দীদেরকে দাস হিসেবে নিয়ে সেনাবাহিনী ত্যাগ করে।
৫ জুলাই রোববার, সালাদিন টাইবেরিয়াসের দিকে ছয় মাইল (১০ কিমি) যাত্রা করে এবং সেখানে কাউন্টেস এসিভা দুর্গের নিয়ন্ত্রণ সমর্পণ করেন। তাকে তার পরিবার, অনুসারী ও সহায় সম্মদসহ ত্রিপলি যেতে অনুমতি দেয়া হয়। রেইমন্ড অব ত্রিপলি যুদ্ধ থেকে পালানোর পর ১১৮৭ সালে প্লুরেসিতে আক্রান্ত হয়ে মৃত্যুবরণ করেন।
মৃত্যুদন্ড প্রাপ্তদের দন্ড শিরশ্ছেদের মাধ্যমে কার্যকর করা হয়। বন্দী অনেক ক্রুসেডার নিজেদের টেম্পলার নাইট হওয়ার মিথ্যা দাবি করে যাতে সালাদিনের লোকেরা তাদেরকেও শিরশ্ছেদ করে। নাইটস হসপিটালার সেইন্ট নিকাসিয়াসকে খ্রিষ্টান শহীদ হিসেবে সম্মান করা হয়। বলা হয় যে তিনিও নিহতদের মধ্যে একজন।
গাইকে দামেস্কে বন্দী হিসেবে নেয়া হয়। পরে তিনি মুক্তিপণের বিনিময়ে ছাড়া পান।
২০,০০০ সৈনিক নিয়ে মাঠে নামার কারণে ক্রুসেডারদের দুর্গ ও আবাসথলগুলো অরক্ষিত হয়ে পড়ে। হাত্তিনে বড় ধরনের পরাজয় সালাদিনের বিপক্ষে লড়াইয়ের জন্য স্বল্পসংখ্যক রিজার্ভ সৈনিকের উপস্থিতি প্রমাণ করে। এই পরাজয়ের ফলাফল হিসেবে সালাদিনের সেনারা ক্রুসেডারদের এলাকা দখলে নিয়ে নেয়। মধ্য সেপ্টেম্বর নাগাদ সালাদিন এক্রে, নাবলুস, জাফা, টোরন, সিডন, বৈরুত ও আসকেলন দখল করে নেন। সৌভাগ্যবশত কনরাড অব মন্টফেরাটের আগমনের কারণে টায়ার রক্ষা পায়। রাণী সিবিলা, পেট্রিয়ার্ক হেরাক্লিয়াস ও বেলিয়ান জেরুজালেম প্রতিরক্ষা করতে থাকেন। ২ অক্টোবর বেলিয়ান সালাদিনের সাথে আত্মসমর্পণের ব্যাপারে আলোচনা করেছিলেন (দেখুন জেরুজালেম অবরোধ (১১৮৭))।
এরনলের বিবরণ অনুযায়ী পরাজয়ের খবর শোনার পর পোপ তৃতীয় আরবান শোকে মৃত্যুবরণ করেন।
টায়ারের আর্চবিশপ জোসিয়াস এবং অন্যান্য তীর্থযাত্রী ও ভ্রমণকারীদের কর্তৃক হাত্তিনের পরাজয়ের খবর ইউরোপ পৌছায়। নতুন ক্রুসেডের জন্য অবিলম্বে পরিকল্পনা তৈরী হয়; পোপ অষ্টম গ্রেগরি অডিটা ট্রিমেন্ডি জারি করেন এবং ইংল্যান্ড ও ফ্রান্সে সালাদিন টিথে নামক ফান্ডে অর্থ সংগ্রহ শুরু হয়।
তৃতীয় ক্রুসেড ১১৮৯ এর আগ পর্যন্ত শুরু হয়নি। এতে ফিলিপ অগাস্টাস, রিচার্ড লায়নহার্ট ও ফ্রেডেরিক বারবারোসা পৃথক পৃথকভাবে নেতৃত্বে দেন।
রাকেশ সিং (সৈনিক)
সেকেন্ড লেফটেন্যান্ট রাকেশ সিং (১৮ সেপ্টেম্বর ১৯৭০ - ৫ ডিসেম্বর ১৯৯২) ছিলেন ভারতীয় সেনাবাহিনীর অফিসার, যিনি ভারতের সর্বোচ্চ শান্তিকালীন সামরিক সম্মাননা পুুরস্কার অশোক চক্রকে ভূষিত করেছিলেন।
জীবনের প্রথমার্ধ
সিং এর জন্ম ১৮ সেপ্টেম্বর ১৯৭০ সালে। তাঁর পিতার নাম কর্নেল রাজ সিং।   ক্যাডেট রাকেশ সিং ১৯৮৬ সালে জাতীয় প্রতিরক্ষা একাডেমির ৭৮ তম কোর্সে যোগদান করেছিলেন। তিনি গ্রেনেডিয়ার্সের ২২ তম ব্যাটালিয়নে  এবং সেকেন্ড লেফটেন্যান্টে কমিশন লাভ করেন ।
সামরিক ক্যারিয়ার
সেকেন্ড লেফটেন্যান্ট রাকেশ সিংহ ৫ ডিসেম্বর ১৯৯২ সালে অপারেশন চলাকালীন বহিষ্কৃত আফগান মুজাহাদীনকে পালিয়ে যাওয়ার থেকে আটকে রাখার চেষ্টা করার সময় গুরুতর আহত অবস্থায় মাত্র ২২ বছর বয়সে দেশের জন্য শহীদ হন। একাকীভাবে তিনি মুজাহাদীনদের মধ্যে পাঁচজনকে হত্যা করতে সক্ষম হন, তবে এনকাউন্টার চলাকালীন গুরুতর আহত হন এবং আহত হয়ে শহীদ হয়ে যান।
১৯৯৩ সালে তিনি ভারতের সর্বোচ্চ শান্তিকালীন বীরত্বের পুরস্কার, অশোক চক্রকে তাঁর সর্বোচ্চ ত্যাগের জন্য ভূষিত করেন।
নন্দীগ্রাম উপজেলা
নন্দীগ্রাম বাংলাদেশের বগুড়া জেলার অন্তর্গত একটি উপজেলা।
অবস্থান ও আয়তন
এ উপজেলার উত্তরে শাহজাহানপুর উপজেলা ও কাহালু উপজেলা, দক্ষিণে নাটোর জেলার সিংড়া উপজেলা, পূর্বে শেরপুর উপজেলা, পশ্চিমে আদমদীঘি উপজেলা, নওগাঁ জেলার রাণীনগর উপজেলা ও নাটোর জেলার সিংড়া উপজেলা।
প্রশাসনিক এলাকা
নন্দীগ্রাম উপজেলার ইউনিয়ন সমূহ -
জনসংখ্যার উপাত্ত
এই উপজেলার মোট জনসংখ্যা - ১,৬৮,১৫৫ জন। এর মধ্যে পুরুষ - ৮৫,৬৮০ জন এবং মহিলা - ৮২,৪৬৫ জন। লোক সংখ্যার ঘনত্ব প্রতি বর্গকিলোমিটারে ৬৩৩ জন।
শিক্ষা
শিক্ষার গড় হার ৪২.২%; পুরুষ ৪৮.৪%, মহিলা ৩৫.৭%। নন্দীগ্রামে একটি সরকারি মহিলা কলেজ রয়েছে।
উল্লেখযোগ্য ব্যক্তিত্ব
# মাওলানা কুদরুতুল্লাহ কৃষ্ণপুরী, গ্রাম-গুলিয়াকৃষ্ণপুর, ইসলামি ধর্মীয় ব্যক্তিত্ব, ইমাম, বক্তা, সমাজসেবক,। মৃত্যু- ১৯৮৫ নিজ গ্রামে কবরস্থ।
# ড: এস এম শাহিনুর ইসলাম দুলাল, জন্মস্থান- মীরপাড়া চাংগুর, বিজ্ঞানী, শিক্ষক, গবেষক, মেটারিয়াল সায়েন্স,  রাজশাহী বিশ্ববিদ্যালয়। মৃত্যু ২০১০ অক্টোবর ১০।
আমির আহমেদ মুস্তফা
আমির আহমেদ মুস্তফা (রিয়ার এডমিরাল) ১৫ আগস্ট ১৯৯০ সাল থেকে ৪ জুন ১৯৯১ সাল পর্যন্ত বাংলাদেশ নৌবাহিনীর প্রধান ছিলেন।
আইন বলবৎকরণ
আইন বলবৎকরণ বা আইনের প্রয়োগ বলতে সরকারের কিছু সদস্যের এমন এক ধরনের কার্যকলাপকে বোঝায় একটি সংগঠিত পদ্ধতিতে কাজ করে যেসব ব্যক্তি সমাজ শাসনকারী নিয়মমাবলী ও সমাজনির্ধারিত আদর্শ মানগুলি লঙ্ঘন করে তাদেরকে খুঁজে বের করা, বাধা দেওয়া, নিরুৎসাহিত করা, পুনর্বাসিত করা ও শাস্তি প্রদান করার মাধ্যমে আইন বলবৎকরণ করেন। পরিভাষাটিতে আইন-শৃঙ্খলা রক্ষাকারী বাহিনী (পুলিশ), আদালত এবং কারাগারের (বা সংশোধানাগার) কর্মকাণ্ড অন্তর্ভুক্ত। এই তিনটি সংস্থা একে অপরের থেকে স্বাধীনভাবে কাজ করতে পারে, কিংবা নথিপত্র ভাগাভাগি ও পারস্পরিক সহযোগিতার মাধ্যমেযৌথভাবে কাজ করতে পারে।
আইন বলবৎকরণ অপরাধের প্রতিরোধ এবং শাস্তি প্রদানের মতো ব্যাপারগুলির সাথেই সবচেয়ে বেশি জড়িত থাকে। তবে অপরাধমূলক নয় কিন্তু নিয়ম বা সমাজনির্ধারিত আদর্শ মান ভঙ্গ করে, এমন বহু বিভিন্ন কাজকে নিরুৎসাহিত করার জন্য বহু সংস্থা রয়েছে। এক্ষেত্রে শাস্তি মওকুফ করে অপেক্ষাকৃত কম গুরুতর পরিণাম প্রয়োগ করা হয়, যেমন সংশ্লিষ্ট ব্যক্তিকে অবেক্ষণাধীন রাখা হয়।
রংপুর-৩ উপনির্বাচন, ২০১৯
জাতীয় সংসদের নির্বাচনী এলাকা রংপুর-৩ আসনে ২০১৯ সালের ৫ অক্টোবর উপনির্বাচন অনুষ্ঠিত হয়। নির্বাচনে জাতীয় পার্টির প্রার্থী সাদ এরশাদ বিজয়ী হয়, ঐক্যফ্রন্টের রিটা রহমান দ্বিতীয় স্থান অর্জন করে।
১৪ জুলাই ২০১৯ তারিখে এ আসনের বর্তমান নির্বাচিত সংসদ সদস্য হুসেইন মুহম্মদ এরশাদ মৃত্যু বরণ করলে আসনটি শূন্য হয়।
পটভূমি
২০১৮ সালের ৩০ অক্টোবর অনুষ্ঠিত একাদশ জাতীয় সংসদ নির্বাচনে জাতীয় পার্টির চেয়ারম্যান হুসেইন মুহম্মদ এরশাদ জয়ী হয়েছিলেন। তিনি ভোট পান, তার নিকটতম প্রতিদ্বন্দ্বী ছিল।
২০১৯ সালের ১৪ জুলাই এরশাদ সিএমএইচ হাসপাতালে চিকিৎসাধীন অবস্থায় মৃত্যু বরণ করলে, ১৬ জুলাই সংসদ সচিবালয় আসনটি শূন্য ঘোষণা করে গেজেট প্রকাশ করে।
প্রার্থী
উপনির্বাচনে ১২ জন প্রার্থী মনোনয়নপত্র সংগ্রহ করলেও জমা দিয়েছে ৯ জন। নির্বাচনে অংশগ্রহণ করেছে ৬ জন। ২ জন প্রার্থীর মনোনয়ন পত্র বাতিল হয়েছে এবং একজন প্রার্থীতা প্রত্যাহার করে নেয়।
রাহাগির আল মাহি সাদ এরশাদ, ৮ সেপ্টেম্বর ২০১৯ তারিখে জাতীয় পার্টি দলীয় প্রার্থী ঘোষণা করে। সাদ পূর্ব থেকে রাজনীতিতে যুক্ত না থাকায় স্থানীয় লোকজন তার বিরোধিতা করে।
রিটা রহমান, বিএনপি সমর্থিত ঐক্যফ্রন্টের প্রার্থী হিসেবে মনোনয়ন পত্র জমা দেয়। তিনি ২০১৮ সালের একাদশ জাতীয় সংসদ নির্বাচনে অংশ নিয়েছিলেন।
হোসেন মকবুল শাহরিয়ার আসিফ, জাতীয় পার্টির রাজনীতির সাথে যুক্ত ছিলেন। পার্টি থেকে মনোনয়ন না পেয়ে বিদ্রোহী প্রার্থী হিসেবে নির্বাচনে অংশগ্রহণ করেন।
ফলাফল
২০১৯ সালের ৫ অক্টোবর আসনের ১৭৫টি ভোট কেন্দ্রে ভোটগ্রহণ অনুষ্ঠিত হয়। সাদ এরশাদ ৪১,৯১৯ ভোটের ব্যবধানে বিজয়ী হয়। মোট ভোট পড়ে ৯৩,৯৮৩টি, তার মধ্যে ১৫ টি ভোট নষ্ট বা বাতিল হয়।
নির্বাচনের ফলাফল প্রকাশিত হওয়ার পর বিএনপি সমর্থিত ঐক্যফ্রন্টের প্রার্থী রিটা রহমান নির্বাচনকে প্রহসনের নির্বাচন আখ্যায়িত করে ফলাফল প্রতাখ্যান করেন। রিটা দাবী করেন নির্বাচনে ৯/১০ শতাংশ ভোটার তাদের ভোটাধিকার প্রযোগ করেছে। রিটা ছাড়াও জাতীয় পার্টির বিদ্রোহী ও স্বতন্ত্র প্রার্থী হোসেন মকবুল শাহরিয়ার আসিফ ফলাফল প্রতাখ্যান করেছেন।
মিয়ানমারের কেন্দ্রীয় ব্যাংক
মিয়ানমারের কেন্দ্রীয় ব্যাংক (সংক্ষেপে সিবিএম) হল মিয়ানমারের (আগের নাম বার্মা) কেন্দ্রীয় ব্যাংক। মিয়ানমার কেন্দ্রীয় ব্যাংক ১৯৯০ সালের মিয়ানমার ব্যাংকিং আইন আনুযায়ী গঠিত হয়।
প্রতিষ্ঠান
এর সদর দপ্তর নেপিডোতে অবস্থিত এবং ইয়াঙ্গুন ও মান্দালয়ে এর শাখা রয়েছে। এর গভর্নর কিয়াও কিয়াও মং এবং তিন জন সহকারী গভর্নর  সেট অং, খিন সাউ ওঁওঁ এবং সোঁ মিন। ২০১৩ সালে মিয়ানমার সংসদে মিয়ানমার কেন্দ্রীয় ব্যাংক আইন করা হয়, যেখানে স্বায়ত্তশাসিত ও স্বাধীন পরিচালনা পর্ষদ রয়েছে।
নিয়ম-কানুন
২০০৩-২০০৪ সালে সরকারি ভাবে প্রধান খাদ্যশস্য যেমন চাল,ডাল, আখ, তুলা ইত্যাদি ক্রয়পদ্ধতি বাতিলের পর থেকে সেখানে কৃষিতে অনেক অগ্রগতি সাধিত হয়।এছাড়া সরকার কৃষিতে ভূর্তুকি কমিয়ে দেয় বিশেষ করে সারে।কৃষি পণ্য ও উপকরনের বাণিজ্যে বেসরকারি অংশগ্রহণ বৃদ্ধির উদ্দেশ্যে সরকার এখন ফসলের রপ্তানিতে উৎসাহিত করছে যা স্থানীয় বাজারে অতিরিক্ত অথবা নিচু বা পতিত জমিতে চাষ করার জন্য কৃষক ও বেসরকারি উৎপাদনকারীদের সুযোগ দিচ্ছে ।
অর্থ ও রাজস্ব মন্ত্রণালয়ের পরামর্শে সিবিএম মিয়ানমারের অর্থনৈতিক স্থবিরতা ও অর্থনৈতি প্রতিষ্ঠানের রক্ষণাবেক্ষণ এর দ্বায়িত্ব পালন করে। অর্থনৈতিক স্থবিরতার দুটি প্রধান উদ্দেশ্যে (সচল পরিক্ষা এবং বন্ধ পর্যবেক্ষণ) তত্ত্বাবধান, নিয়ন্ত্রণ এবং পর্যবেক্ষণ করা ।
সচল পরীক্ষায় ব্যাংকগুলোর আর্থিক কার্যক্রম এবং অভ্যন্তরীণ ব্যবস্থাপনা নির্ধারণে জড়িত,কোথায় সংশোধন প্রয়োজন সেটা খুজে বের করা এবং তাদের ব্যাংকিং লেনদেন এবং আর্থিক অবস্থার বিশ্লেষণ করা, ব্যাংকগুলোর আইন, বিধি ও নিয়মকানুন এর ব্যবহার নিশ্চিত করা কেমেল এর মাধ্যমে। বন্ধ সাইট পর্যবেক্ষণ হচ্ছে সাপ্তাহিক,মাসিক,ত্রৈমাসিক ও বার্ষিক রিপোর্ট সিবিএম এর কাছে দাখিল করা ।
কেন্দ্রীয় ব্যাংক বিধিসম্মত অর্থ জমিয়ে রাখার প্রয়োজনীয়তা, মূলধন পর্যাপ্ততা, তারল্য, এন.পি.এল শ্রেণীবিন্যাস এবং খারাপ ও সন্দেহজনক ঋণ, একক ঋণ সীমা, ইত্যাদির উপর কিছু নির্দেশনা জারি করেছে। রিজার্ভের, তারল্য ও মূলধন পর্যাপ্ততা আর্থিক প্রতিষ্ঠান কর্তৃক রক্ষণাবেক্ষণ এর জন্য আন্তর্জাতিক সালিশি ব্যাংক (বি.আই.এস) এর মান অনুযায়ী নির্ধারিত হয়েছে । যাইহোক, ব্যাসেল -২ বাস্তবায়ন করতে আরো কয়েক বছর সময় লাগবে.
সদস্য
২০১৬ সালের জুলাইয়ের শেষ পর্যন্ত নিন্মোক্ত সদস্যরা ছিলেনঃ
আনিক্কা আলব্রাইট
অনিক্কা আলব্রাইট (জন্ম: ৭ আগস্ট ১৯৮৮) একজন মার্কিন পর্নোগ্রাফিক চলচ্চিত্র অভিনয়শিল্পী।
জীবনের প্রথমার্ধ
আলব্রাইট কলোরাডোর ডেনভারে জন্মগ্রহণ করেছিলেন এবং বেড়ে ওঠেন অ্যারিজোনায়।  তার কৈশোর বয়সে, তিনি ক্যালিফোর্নিয়ায় চলে এসেছিলেন, যেখানে তিনি বর্তমানে থাকেন।  আলব্রাইট প্রাক্তন ল্যাব টেকনিশিয়ান এবং তিনি আণবিক জীববিজ্ঞান এবং ব্যবসা বিজ্ঞান এই দুই বিষয়ে একই ডিগ্রী অর্জন করেন ।  তার বাবা-মা এবং তার চার ভাইবোন তার পেশা মেনে নিয়েছেন।
পেশা
অলব্রাইট অক্টোবর ২০১১ এ প্রাপ্তবয়স্ক চলচ্চিত্র জগতে প্রবেশ করেছিলেন। জুন ২০১৫ সালে, অ্যালব্রাইট, মিক ব্লু এবং মায়েস্ট্রো ক্লোদিওর সাথে এভিল অ্যাঞ্জেলের জন্য প্রযোজনা লেবেল, বিএএম শাখা গঠন করেছিলেন। একই বছর, তিনি অনিক্কা'স বুটিসাইজ  ছবি দিয়ে তার পরিচালনায় আত্মপ্রকাশ ঘটে । ৪ জুন, অ্যালব্রাইট সান ফ্রান্সিসকোয় ক্রেজি হর্সে তার ফিচার নৃত্যে আত্মপ্রকাশ ঘটেছিল। আলব্রাইট ২৩ জানুয়ারী, ২০১৬ সালে জোয়ানা অ্যাঞ্জেল এর সাথে এভিএন পুরস্কারের অনুষ্ঠান সহ-হোস্ট করেছিলেন
ব্যক্তিগত জীবন
উভকামী হিসাবে আলব্রাইট শনাক্ত করা হয়। তিনি মার্চ ২০১৪ সালে অশ্লীল অভিনেতা মিক ব্লু কে বিয়ে করেছিলেন। তিনি জানিয়েছেন যে তারা কাজের বাইরে "এক গামী"।
২০১৮ সালে তিনি একটি পুত্র সন্তানের জন্ম দিয়েছিলেন।
২০১৫ সালে, অ্যালব্রাইট এবং ব্লু বর্ষসেরা মহিলা এবং পুরুষ পারফর্মারের জন্য এভিএন পুরস্কার জিতেছেন, এভিএন পুরস্কারের ইতিহাসে তারাই প্রথম বিবাহিত দম্পতি হিসাবে এক সাথে উভয় পুরস্কার জিতেছে।
মন্দার হিল রেলওয়ে স্টেশন
মান্দার হিল রেলওয়ে স্টেশন (কোড: MDLE) হল ভারতের বিহার রাজ্যের বাঙ্কা জেলার ভাগলপুর – দুমকা রেলপথের একটি রেলওয়ে স্টেশন। এটি ভারতীয় রেলওয়ের পূর্ব রেলওয়ে জোনের মালদা রেলওয়ে বিভাগে অবস্থিত।
ইতিহাস
এটি ১৮৯৩ সাল থেকে একটি ব্রডগেজ ট্র্যাক হয়। ট্র্যাকটি ২০১৪ সালে দক্ষিণ দিকে হাঁসডিহা পর্যন্ত প্রসারিত হয় এবং ২০১৫ সালে দুমকার সাথে সংযুক্ত হয়।
ট্রেন
ভাগলপুর জংশন এবং গোড্ডা ও দুমকার মধ্যে চলা চারটি যাত্রীবাহী ট্রেন মান্দার হিল রেলওয়ে স্টেশনে থামে।
৩টি এক্সপ্রেস ট্রেন এখানে থামে। 12349/12350- গোড্ডা নিউ দিল্লি হামসফার এক্সপ্রেস (সাপ্তাহিক)
13015/13016- জামালপুর হাওড়া কবিগুরু এক্সপ্রেস (দৈনিক)
18603/18604 - গোড্ডা রাঁচি এক্সপ্রেস ( সাপ্তাহিক)
গাবতলী উপজেলা
গাবতলী উপজেলা বাংলাদেশের বগুড়া জেলার একটি প্রশাসনিক এলাকা। গাবতলীকে ১৯৮৩ সালে উপজেলায় উন্নিত করা হয়।
প্রশাসনিক এলাকা
থাম্ব|গাবতলী উপজেলা পরিষদ গেট এই উপজেলায় ১টি পৌরসভা (গাবতলী পৌরসভা), ১২টি ইউনিয়ন, ১০৪টি মৌজা ও ২১১টি গ্রাম, একটি পুলিশ থানা (গাবতলী মডেল থানা) ও একটি পুলিশ ফাঁড়ি (বাগবাড়ী) রয়েছে। এটি বগুড়া-৭ সংসদীয় আসনের অধীন। গাবতলী উপজেলার ইউনিয়নসমুহ হলো:
জনসংখ্যার উপাত্ত
২০১১ সালের আদমশুমারি অনুযায়ী উপজেলার মোট জনসংখ্যা ৩,১৯,৫৮৮জন। উপজেলার মোট জনসংখ্যার মধ্যে ১,৫৯,১৮৬জন পুরুষ এবং ১,৬০,৪০২ জন মহিলা। প্রতি বর্গ কিলোমিটার জনসংখ্যা ঘনত্ব ১৩৩৪ জন। শহরে বাসকারী লোকের সংখ্যা ২১,৪৫৫ জন এবং গ্রামে বাসকারী লোকের সংখ্যা ২,৯৮,১৩৩ জন। মোট জনসংখ্যার মধ্যে ২২৩৭০১ জন ভোটার রয়েছেন যার মধ্যে ১১১৩৩৮ জন পুরুষ এবং ১১২৩৬৩ জন মহিলা ভোটার। । জনসংখ্যা বৃদ্ধির হার ১০.১৩%।
বাড়িঘর
উপজেলার মোট জনসংখ্যার ২.৩% মানুষ পাকা, ১৭.৫% মানুষ আধাপাকা, ৭৯.৮% মানুষ কাঁচা এবং ০.৪% মানুষ ঝুপরীতে বসবাস করে।
পানীয় জলের ব্যবস্থা
উপজেলার মোট জনসংখ্যা মধ্যে পানীয় জলের জন্য ৯৮% লোক টিউবওয়েল ০.৩% লোক ট্যাপ এবং ১.৭% লোক অন্যান্য ব্যবস্থার উপর নির্ভর করে।
পয়ঃনিষ্কাশন ব্যবস্থা
উপজেলার ৬৫.১% মানুষ স্যানিটারী টয়লেট, ২৫% মানুষ নন স্যানেটারী টয়লেট এবং ৯.৯% মানুষের কোন স্যানিটেশন ব্যবস্থা নেই।
বিদ্যুৎ
উপজেলার ১২ টি ইউনিয়নেই বিদ্যুৎ সুবিধা বিদ্যামান। মোট জনসংখ্যার ১০০% লোক বিদ্যুৎ সুবিধার আওতায় আছে। বর্তমানে শতভাগ বিদ্যুতায়িত উপজেলা হিসেবে ঘোষণা করা হয়েছে।
যোগাযোগ ব্যবস্থা
থাম্ব|গাবতলী সদর সংলগ্ন চকবোচাই গ্রামে রেল সড়ক উপজেলার প্রধান যোগাযোগ এর মাধ্যম সড়ক পথ। গাবতলী উপজেলায় মোট ১৮৮ কিলোমিটার পাঁকা রাস্তা, ১১ কিলোমিটার ইটের রাস্তা এবং ৩১৫ কিলোমিটার কাঁচা রাস্তা রয়েছে। এছাড়া উপজেলায় মোট ৫১১টি ব্রিজ ও কালভার্ট রয়েছে যার সম্মিলিত দৈর্ঘ্য ৪৬৪৭ মিটার। এছাড়া উপজেলার মধ্য দিয়ে বাংলাদেশ রেলওয়ের ১০ কিলোমিটার মিটারগেজ লাইন রয়েছে। রয়েছে দুটি রেলওয়ে স্টেশন (গাবতলী ও সুখানপুকুর)।
শিক্ষা
২০১১ সালে চালানো জরিপ মতে উপজেলার মোট সাক্ষরতার হার ৪৬.৬% এর মধ্যে পুরুষ সাক্ষরতার হার ৪৮.৯% এবং মহিলা সাক্ষরতার হার ৪৪.৩%। উপজেলায় সবচেয়ে বেশি সাক্ষরতার হার পৌরসভার অন্তর্গত ২ নং ওয়ার্ডে ৭৭.২% এবং সর্বনিম্ন সাক্ষরতার হার রামেশ্বরপুর ইউনিয়নে ৩৯.৪%।
শিক্ষা প্রতিষ্ঠান
উপজেলায় মোট ১০টি কলেজ রয়েছে। এর মধ্যে সরকারি কলেজ ১টি, বেসরকারি কলেজ (ডিগ্রি/অনার্স) ৪টি, উচ্চমাধ্যমিক কলেজ ৩টি, স্কুল এন্ড কলেজ ১টি। উল্লেখযোগ্য কলেজ গুলো হলো
উপজেলায় মাধ্যমিক বিদ্যালয়ের সংখ্যা ৩৪টি তন্মধ্যে ১টি সরকারি এবং বেসরকারি ৩৩টি। উল্লেখযোগ্য বিদ্যালয়গুলো-
সরকারিভাবে সকল বেসরকারি রেজিস্টার্ড প্রাথমিক বিদ্যালয়কে সরকারিকরণের পর উপজেলায় মোট সরকারি প্রাথমিক বিদ্যালয়ের সংখ্যা ১৬৪ টি এছাড়াও উপজেলায় আরও ৪টির অধিক কিন্ডারগার্টেন রয়েছে। এর মধ্যে উল্লেখযোগ্য হলো
উপজেলায় মোট ৬২টি ধর্মীয় শিক্ষা প্রতিষ্ঠান রয়েছে। এর মধ্যে দাখিল মাদ্রাসা ২১টি, আলিম মাদ্রাসা ৫ টি, ফাজিল মাদ্রাসা ২টি এবং ৩৪ টি এবতেদায়ি, আলিয়া ও কওমি মাদ্রাসা রয়েছে।
চিকিৎসাব্যবস্থা
বাম|থাম্ব|গাবতলী উপজেলার হাসপাতাল উপজেলার চিকিৎসা ব্যবস্থা উন্নত মানের। উপজেলা সদরে একটি ৫০ শয্যাবিশিষ্ট সরকারি হাসপাতাল রয়েছে। এছাড়া বিভিন্ন জায়গায় ১১ টি স্বাস্থ্য ও পরিবার পরিকল্পনা কেন্দ্র রয়েছে। এছাড়া পশু-পাখির চিকিৎসার জন্য রয়েছে একটি সরকারি প্রাণি হাসপাতাল।
উপজেলা সমাজ-সেবা কার্যক্রম
উপজেলায় মোট ক্লাবের সংখ্যা ৭০টি। যার মধ্যে ২৫টি চলমান আছে। উপজেলা প্রসাশনের পক্ষ থেকে ১৩৪ জন প্রতিবন্ধীকে ঋণদান করা হয় যার মধ্যে ৮৬ জন পুরুষ এবং ৪৫ জন মহিলা রয়েছে। পল্লী সমাজ সেবা কার্যক্রমের আওতায় ২০৯৪ জনকে ঋনদান করা হয় যার মধ্যে ১০৩৪ জন পুরুষ এবং ১০৬০ জন মহিলা। অশ্রয়ন প্রকল্পের আওতায় রয়েছে ৫০ জন এর মধ্যে ৩১ জন পুরুষ ও ১৯ জন মহিলা। উপজেলা থেকে বিভিন্ন ক্ষেত্রে ভাতা প্রদান করা হয় এর মধ্যে ৩৫৫ জনকে মুক্তিযোদ্ধা ভাতা, ৬৫১ জনকে বয়স্ক ভাতা, ৩০৭২ জনকে বিধবা ভাতা, ৯৪৪ জনকে প্রতিবন্ধী ভাতা দেয়া হয়।
কৃষি
উপজেলায় মোট কৃষি জমির পরিমাণ ১৯৪২০ হেক্টর। ৭৬৮৮১ জন কৃষক কৃষি কাজের সাথে যুক্ত আছেন। এর মধ্যে ভুমিহীন কৃষক ১০৬৭৭ জন, ক্ষুদ্র কৃষক ৩০৬৬৯ জন, ৩৬১০ জন মাঝারি কৃষক, ১৫০ জন বড় কৃষক এবং ৩১৭৭৫ জন প্রান্তিক কৃষক রয়েছে।
রবি মৌসুম
রবি মৌসুমে ১৮১৫০ হেক্টর জমিতে বোরো ধান, ১৫৫০ হেক্টর জমিতে আলু, ৮০০ হেক্টর জমিতে সরিষা, ১৩৮ হেক্টর জমিতে গম, ১৩ হেক্টর জমিতে ভূট্টা, ১২৩৩ হেক্টর জমিতে শাকসবজি, ১৬ হেক্টর জমিতে মিষ্টি আলু, ৩০০ হেক্টর জমিতে মরিচ, ১৮৪ হেক্টর জমিতে পেয়াজ এবং ৪৬ হেক্টর জমিতে রসুনের চাষ হয়।
খরিপ মৌসুম
খরিপ মৌসুমে ১২০০ হেক্টর জমিতে পাট, ৫০০ হেক্টর জমিতে আউশ বীজ তলা, ৫৬৬ হেক্টর জমিতে শাকসবজি, ১৫ হেক্টর জমিতে ভুট্টা, ৮০ হেক্টর জমিতে মরিচ, ৪০ হেক্টর জমিতে আদা, ৫০ হেক্টর জমিতে হলুদ, ৬০ হেক্টর জমিতে পেপে, ৬০ হেক্টর জমিতে কলা এবং ৬০ হেক্টর জমিতে বাঙ্গি চাষ হয়।
সেচ ব্যবস্থা
উপজেলা কৃষি কর্মকর্তার তথ্য মতে কৃষি জমিতে সেচের জন্য উপজেলাতে মোট ৪০ টি বিদ্যুত চালিত গভীর নলকূপ, ১৩১৭ টি বিদ্যুত চালিত অগভীর নলকূপ এবং ৯৭২৬ টি ডিজেল চালিত অগভীর নলকূপ রয়েছে।
প্রাণী পালন
উপজেলায় মোট দুগ্ধ খামার ৩১১ টি যার মধ্যে ২৭৮ টি নিবন্ধিত ও ৩৩ টি অনিবন্ধিত। মহিষের ১৭ টি অনিবন্ধিত খামার রয়েছে। ছাগলের ২৩ টি খামারের মধ্যে ১০ টি নিবন্ধিত আর ১৩ টি অনিবন্ধিত। ভেড়া পালনের খামার সংখ্যা ১৫০ টি যার মধ্যে ১২৫ টির নিবন্ধন আছে ২৫ টি অনিবন্ধিত। লেয়ারের খামার আছে ১৯১ টি ১৬১টি নিবন্ধিত। এছাড়া ৮৯ টি ব্রয়লার এবং ২৯ টি হাঁস পালন খামার রয়েছে।
বাজার
উপজেলার মধ্যে গোলাবাড়ী বাজার বেশ প্রসিদ্ধ। এছাড়াও বিভিন্ন জায়গায় বাজার বসে। এর মধ্যে উল্লেখযোগ্য হলো নেপালতলী বাজার, বাগবাড়ী, সুখান পুকুর, দাড়াইল বাজার, পাচ মাইল, মহিষাবান,কাগইল, রামেশ্বরপুর, দূগর্গাহাটা, দাড়াইল, নেপালতলী, কদমতলী,বাইগুনিতে বাজার বসে।
হাট
উপজেলায় মোট ৫টি বড় আকারের হাট বসে। এসব হাটে নিত্যপ্রয়োজনীয় সামগ্রীর সাথে সাথে গরু ছাগল পাওয়া যায়। হাটগুলো হলো-
নদী ও জলাধার
গাবতলী উপজেলায় মোট ৪টি নদী আছে। এগুলো হলো-
নদী গুলোর সম্মিলিত দৈর্ঘ্য ২৯ কিলোমিটার। এছাড়া উপজেলায় মোট ২৭টি সরকারি পুকুর (আয়তন ৪৩.০১ একর), প্লাবন ভূমি (আয়তন ৬৫৬৪ হেক্টর), ২০টি বিল (আয়তন ২২৭.৯৯ একর, কাৎলাহারের বিল ও উনচুরকির বিল উল্লেখযোগ্য), ৪২৮৮টি ব্যক্তিগত পুকুর (আয়তন ১৫১৮.১৪ একর), ১৫টি আদর্শ গ্রাম/আবাসন পুকুর (আয়তন ৬৩৯০ একর) ও ২টি মৎস্য অভয়াশ্রম (আয়তন ১.৮২ একর) রয়েছে।
মুক্তিযুদ্ধের শহীদ
১৯৭১ সালে গাবতলী উপজেলার ১০ জন মুক্তিযোদ্ধা শহীদ হন। ৩ জন মুক্তিযোদ্ধা আহত হন। আর এ পর্যন্ত ৬০ জন মুক্তিযোদ্ধা মুক্তিযুদ্ধ পরবর্তী সময়ে মারা যান। শহীদ মুক্তিযোদ্ধারা হলেন-
অসীম বানর উপপাদ্য
থাম্ব|অসীম সময়কাল দেওয়া হলে, একটা শিম্পাঞ্জী বিচ্ছিন্নভাবে একাধিক কি চাপতে চাপতে প্রায় নিশ্চিতভাবে শেকস্পিয়ারের সব নাটক টাইপ করে ফেলতে পারবে
অসীম বানর উপপাদ্য দাবী করে যে একটা বানর একটা টাইপরাইটার কিবোর্ডে কিগুলোতে বিচ্ছিন্নভাবে অসীমকাল ধরে চাপতে থাকলে প্রায় নিশ্চিতভাবে একটা বোধগম্য লেখা বের করে ফেলবে, যেমন উইলিয়াম শেকস্পিয়ারের পুরো শিল্পকর্ম। বাস্তবে বানরটা প্রায় নিশ্চিতভাবে সকল সম্ভাব্য সসীম লেখা বের করতে পারবে অসীম সংখ্যক বার। তবে, দৃশ্যমান মহাবিশ্বের পুরোটা বানর দিয়ে ভরিয়ে তাদের টাইপের মাধ্যমে একটা পুরো শিল্পকর্ম যেমন শেকস্পিয়ারের হ্যামলেট বের করার সম্ভাবনা এত ছোট যে তা হবার সুযোগটা অনেক কম এবং তার সময়কাল মহাবিশ্বের বয়সের চেয়ে বহু ঘাত বেশি হলেও (তবে যুক্তিগতভাবে শূন্য না)।
এই পরিপ্রেক্ষিতে, "প্রায় নিশ্চিতভাবে" হচ্ছে একটা গাণিতিক কথা যার একটি নির্দিষ্ট অর্থ আছে এবং "বানর" আসলেই বানর না কিন্তু একটা উপমা যা দিয়ে এমন এক বস্তুকে বুঝানো হয়েছে যা অসীম পরিমানে সংখ্যা ও চিহ্নের বিচ্ছিন্ন ধারা তৈরি করতে থাকে। "বানর উপমা" এর আদিতম ব্যবহারের ঘটনা হচ্ছে ফরাসি গণিতবিদ এমিল বোরেলের, ১৯১৩ সালে, কিন্তু হয়তো তারও আগে ব্যবহার হয়েছে।
কলাম্বিয়া, সাউথ ক্যারোলাইনা
কলাম্বিয়া আমেরিকা যুক্তরাষ্ট্র-এর সাউথ ক্যারোলাইনা অংরাজ্যের রাজধানী ও বৃহত্তম শহর। ২০১২ সালের জাতীয় আদমশুমারি অনুযায়ী এর জনসংখ্যা ১,৩১,৬৮৬ । আমেরিকান গৃহযুদ্ধের বিচ্ছিন্নতাবাদী আন্দোলনের প্রাণকেন্দ্র হিসেবে এর ভূমিকার কারণে কলাম্বিয়া ঐতিহাসিকভাবে গুরুত্বপূর্ণ।
সাউথ ক্যারোলাইনা অংরাজ্যের সর্ববৃহৎ শিক্ষায়তন ইউনিভার্সিটি অফ সাউথ ক্যারোলাইনার ক্যাম্পাস এ শহরে অবস্থিত। এ ছাড়াও মার্কিন সেনাবাহিনীর বৃহত্তম প্রশিক্ষণ কেন্দ্র ফোর্ট জ্যাকসন এ শহরে অবস্থিত।
লি ইয়ং-সুক
লি ইয়ং-সুক (জন্ম ১৬ ডিসেম্বর ১৯৬৫) একজন দক্ষিণ কোরীয় স্প্রিন্টার। তিনি ১৯৮৪, ১৯৮৮ এবং ১৯৯৬ গ্রীষ্মকালীন অলিম্পিকে ১০০ মিটারে প্রতিদ্বন্দ্বিতা করেছিলেন।
মধ্যযুগীয় ইসলামে চক্ষুরোগ-চিকিৎসা
চক্ষুবিদ্যা মধ্যযুগীয় ইসলামিক রোগশাস্ত্র শাখার অন্যতম পুরোনো একটি শাখা। গ্রিক ডাক্তার ক্লডিয়াস গ্যালেনাস এর জীবদ্দশায় চক্ষু ডাক্তারির (আরবি উচ্চারণঃ কাহহাল)পেশাকে তেমন গুরুত্বসহকারে দেখা হতো না। মধ্যযুগের ইসলামিক চিকিৎসকগণ তখনকার সময়ের ডাক্তারি যন্ত্র, চিকিৎসা পদ্ধতি ইত্যাদি বিচার বিশ্লেষণ করে নিত্য নতুন যন্ত্র আবিষ্কার করেছিলেন ও চোখের রোগ সারানোর জন্য তা সঠিকভাবে গড়ে তুলেছিলেন। এগারো শতকের ইরাকের চক্ষু চিকিৎসকের আবিষ্কৃত ইঞ্জেকশন চোখের ছানি হতে নির্গত তরল নিষ্কাশনের জন্য ব্যবহার করা হতো।
প্যানাস, ফ্লাইক্টেনুলা, গ্লুকোমার(গ্লুকোমাকে পিউপিলের মাথাব্যাথা হিসেবেও ডাকা হয়)মত বিভিন্ন চক্ষু রোগের ব্যাপারে সর্বপ্রথম মুসলিম চক্ষু চিকিৎসকেরা ধারণা দেন। এছাড়াও তারা সর্বপ্রথম কনজাংক্টিভা অপারেশন করেন এবং রেটিনা, ক্যাটারাক্টের(চোখের ছানি) মত শব্দ সর্বপ্রথম ব্যবহার করেন।
শিক্ষা ও ইতিহাস
তখনকার সময়ে চিকিৎসাবিদ্যা অনুশীলনের জন্য কোনো সুনির্দিষ্ট পথ ও পদ্ধতি ছিল না। এমনকি ওষুধের বিভিন্ন শাখার মধ্যেও ছিল না আশানুরূপ কোনো শ্রেণিবিভাগ। তবে কিছু কিছু ছাত্র বিশেষজ্ঞদের কাছ থেকে শিক্ষা গ্রহণ করে নির্দিষ্ট কিছু রোগ ও তার ওষুধবিদ্যায় পারদর্শী হয়ে উঠত।
চোখের ছানি
চক্ষুরোগবিদ্যার অন্যতম গুরুত্বপূর্ণ একটি আবিষ্কার হলো চোখের ছানি অপারেশন যার পদ্ধতি সম্পর্কে সর্বপ্রথম বলেন আরব চক্ষু চিকিৎসক আম্মার ইবনে আলি আল-মাওসিলি তাঁর লিখিত বই "দ্য চয়েজ অফ আই ডিজিসেস"-এ। তিনি চোষক পদ্ধতি ব্যবহার করে ছানি অপারেশন করেন। তিনি একটি ফাঁপা ধাতব সিরিঞ্জ তৈরি করেন ও সফলভাবে এটির চোষক ক্ষমতা কাজে লাগিয়ে চোখের ছানি অপসারণে সফল হন। তিনি তাঁর আবিষ্কারের বর্ণনা দেনঃ এরপরে আমি একটি ফাঁপা সুই তৈরি করি, কিন্তু তিবারিয়াসে আসার আগে পর্যন্ত আমি এটি কারো উপরে প্রয়োগ করিনি। সেখানে একটি রোগী আমার কাছে আসে এবং বলে "আমার সাথে যা খুশি করুন তবে আমি শুধু শুতে পারবো না।" এরপরে আমি তাকে আমার সেই সুঁই দিয়ে অপারেশন করি এবং ছানি অপসারণ করি। এবং সে তৎক্ষণাৎ চোখে পরিষ্কার দেখতে পায়, তাকে শোয়ানোর প্রয়োজনও পড়েনি তবে সে ঘুমিয়েছিল যেভাবে সে চেয়েছিল। আমি শুধু তার চোখ ৭ দিনের জন্য ব্যান্ডেজ করে দিয়েছিলাম। আমাকে এই সুঁইয়ের জন্য কেউ কিছু বলেনি। এটি দিয়ে আমি মিসরে অনেক অপারেশন করেছি। }}
অন্যান্য অবদান
ইবনে সিনা (আভিসেনা) ১০২৫ সালে তার লিখিত বই দ্য ক্যানন অফ মেডিসিনে দৃষ্টিকে পঞ্চইন্দ্রিয়ের এক ইন্দ্রিয় হিসেবে আখ্যায়িত করেছেন। "রেটিনা" শব্দটিও তিনি সর্বপ্রথম ব্যবহার করেন। তবে রেটিনা হিসেবে নয়, শব্দটির আরবি মূল শব্দ থেকে পরবর্তীতে শব্দটিকে রেটিনা হিসেবে উচ্চারণ করা হয়।
বিখ্যাত আরব পণ্ডিত ইবনে রুশদ (এভেরোস) রেটিনার ফটোরিসেপ্টর কোষ আবিষ্কার করেন। এছাড়াও তিনি সর্বপ্রথম ধারণা করেন দৃষ্টির প্রধান দর্শন অঙ্গ হলো আরাকনইড মেমব্রেন বা আরেনিয়া। ষোল শতকে সমগ্র ইউরোপে এ নিয়ে আলোচনা চলে যে দর্শনের প্রধান অঙ্গ গ্যালেনিক ক্রিস্টালাইন হিউমার নাকি আরেনিয়া। অবশেষে গবেষণার ফলাফলে বের হয়ে আসে যে, দুইটি ধারণাই ভুল। প্রধান দর্শন অঙ্গ হলো রেটিনা।
ইবনে আল নাফিস চক্ষুবিদ্যার উপরে বিশাল একটি পাঠ্যবই লিখে গেছেন যার নাম দ্য পলিশড বুক অন এক্সপেরিমেন্টাল অপথালমোলজি। বইটি দুইটি শাখায় বিভক্তঃ চক্ষুরোগবিদ্যার তত্ত্ব এবং সংশ্লিষ্ট রোগের মৌলিক ও যৌগিক ওষুধের বর্ণনা। এছাড়াও মধ্যযুগের আরো কিছু চক্ষুরোগবিদ্যা বিষয়ক ইসলামি পণ্ডিত কর্তৃক লিখিত বই রেজেসের কন্টিনেন্স, আলি ইবনে ইসা আল কাহহালের নোটবুক অফ দা অকিউলিস্টস, জিব্রাইল বুখতিসুর মেডিসিন অফ দ্য আই উল্লেখযোগ্য।
আই৩ (উইন্ডো ম্যানেজার)
আই৩ (i3) এক্স১১ এর জন্যে ডিজাইনকৃত একটি টাইলিং উইন্ডো ম্যানেজার, যেটি সি প্রোগ্রামিং ভাষায় লেখা হয়েছে। এটি টাইলিং, স্ট্যাকিং এবং ট্যাবিং লেআউট সমর্থন করে, যেগুলো এটি পরিবর্তনশীভাবে নিয়ন্ত্রণ করে। প্লেন টেক্সট ফাইল দ্বারা কনফিগারেশন সম্পন্ন হয়, এবং এটার ইউনিক্স ডোমেইন সকেট ও অনেকগুলো প্রোগ্রামিং ভাষা থেকে এর জেসন ভিত্তিক আইপিসি ইন্টারফেস ব্যবহার করে আই৩ বিস্তৃত করা সম্ভব।
ডব্লিউএমআইআই-এর মত, আই৩-এর নিয়ন্ত্রণ ব্যবস্থা অনেকটা ভি-এর মত। ডিফল্টভাবে উইন্ডো ফোকাস 'Mod1' (Alt কি/Win কি) ও ডানহাতের হোম রো কি (Mod1+J,K,L,;) দ্বারা নিয়ন্ত্রিত হয়, যখন উইন্ডো মুভমেন্ট নিয়ন্ত্রিত হয় এর সাথে শিফট কিয়ের (Mod1+Shift+J,K,L,;) ব্যবহারের মাধ্যমে।
ফ্লোটিং পপ-আপ উইন্ডো
যদিও আই৩ একটি টাইলিং উইন্ডো ম্যানেজার কিছু উইন্ডো যেমন পাসওয়ার্ড পপ আপ টাইল হিসেবে প্রদর্শিত হয়া না: তারা টাইলকৃত উইন্ডোর সামনে আসে। এ ফ্লোটিং উইন্ডোগুলো সরানো ও আয়তনে পালটানো যায়, অন্যান্য জনপ্রিয় অন্যান্য ডেস্কটপ পরিবেশ গ্নোম অথবা কেডিইর মত।
ফ্লোটিং উইন্ডো তবে শুধুমাত্র পপ-আপ উইন্ডোর জন্যেই।
হারিস সোহেল
হারিস সোহেল (জন্ম: ৯ জানুয়ারি, ১৯৮৯) শিয়ালকোটে জন্মগ্রহণকারী পাকিস্তানি ক্রিকেটার। পাকিস্তান ক্রিকেট দলের অন্যতম সদস্য তিনি। দলে তিনি বামহাতি অর্থোডক্স বোলিং ও বামহাতে ব্যাটিং করে থাকেন। ঘরোয়া ক্রিকেটে শিয়ালকোট স্ট্যালিয়ন্স, জারাই তারাকিয়াতি ব্যাংক লিমিটেড ক্রিকেট দল ও শিয়ালকোট ক্রিকেট দলে প্রতিনিধিত্ব করেছেন।
প্রারম্ভিক জীবন
২০১২ সালের চ্যাম্পিয়ন্স লীগ টি২০ প্রতিযোগিতায় শিয়ালকোট স্ট্যালিয়ন্সের পক্ষে খেলেন। পাকিস্তানের প্রথম-শ্রেণীর ক্রিকেট প্রতিযোগিতা প্রেসিডেন্ট ট্রফিতে জারাই তারাকিয়াতি ব্যাংক লিমিটেড দলের সদস্য হিসেবে ১৩৪.৬০ গড়ে চার সেঞ্চুরিসহ দ্বিতীয় সর্বাধিক ৬৭৩ রান তোলেন।
খেলোয়াড়ী জীবন
২০১২ সালে শ্রীলঙ্কা ক্রিকেট দলের বিপক্ষে টুয়েন্টি২০ আন্তর্জাতিক প্রতিযোগিতায় পাকিস্তান দলের অন্যতম সদস্য মনোনীত হন। ২০১২-১৩ মৌসুমে ভারত সফরে গেলেও কোন খেলায় অংশগ্রহণ করেননি তিনি। এরপর দক্ষিণ আফ্রিকা দলের বিপক্ষে খেলার জন্য মনোনীত হলেও টেস্ট সিরিজ চলাকালে গোড়ালির আঘাতের ফলে দেশে ফিরে আসতে বাধ্য হন।
১৯ জুলাই, ২০১৩ তারিখে তার ওডিআই অভিষেক ঘটে। খেলায় তিনি ২৬ রান সংগ্রহ করেন। একই সফরে তার টুয়েন্টি২০ আন্তর্জাতিকে অভিষেক হয়।
মাদারিহাট বিধানসভা কেন্দ্র
মাদারিহাট (বিধানসভা কেন্দ্র) ভারতের পশ্চিমবঙ্গ রাজ্যের আলিপুরদুয়ার জেলার একটি বিধানসভা কেন্দ্র। এই আসনটি  (এসটি) জন্য সংরক্ষিত।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে ১৪ নং মাদারিহাট (এসটি) বিধানসভা কেন্দ্রটি মাদারিহাট - বিরপাড়া সিডি ব্লক এবং বিন্নাগুড়ি এবং সাকোয়াঝোড়া -১ গ্রাম পঞ্চায়েত গুলি ধুপগুড়ি সিডি ব্লকের অন্তর্গত।
মাদারিহাট (এসটি) বিধানসভা কেন্দ্রটি ২ নং আলিপুরদুয়ার লোকসভা কেন্দ্র(এসটি) র অন্তর্গত।
নির্বাচনী ফলাফল
২০১১ সালের নির্বাচনে, আরএসপি'র কুমারী কুজুর তার নিকটতম প্রতিদ্বন্দ্বী বিজেপির মনোজ টিগগাকে পরাজিত করেন।
১৯৭৭-২০০৬
২০০৬ এবং ২০০১ রাজ্যের বিধানসভা নির্বাচনে, আরএসপি'র কুমারী কুজুর যথাক্রমে ১৪ নং মাদারিহাট (এসটি) আসনটিতে জয়ী হন এবং তার নিকটতম প্রতিদ্বন্দ্বী কংগ্রেসের অতুল সুবা এবং তৃণমূল কংগ্রেসের নরেন্দ্র নাথ কার্জীকে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯৬ সালে আরএসপি'র সুশীল কুজুর কংগ্রেসের পুষ্পা রানী লিলি কিন্ডোকে পরাজিত করেন,  ১৯৯১ সালে কংগ্রেসের টুনা টোপো  এবং ১৯৮৭ সালে এবং ১৯৮২ সালে কংগ্রেসের জগৎ বারিয়াকে পরাজিত করে।  ১৯৭৭ সালে আরএসপি এর এ.এইচ.বেস্টারআইচ কংগ্রেসের ধীরেন্দ্র নারজিনারিকে পরাজিত করেন।
১৯৬২-১৯৭২
আরএসপি এর এ.এইচ.বেস্টারআইচ জিতেছিলেন ১৯৭২ সালে,  ১৯৭১সালে এবং ১৯৬৯ সালে।  কংগ্রেসের ডি এন রাই ১৯৬৭ সালে জয়ী হন।  আরএসপি এর এ.এইচ.বেস্টারআইচ ১৯৬২ সালে জয়ী হন।
২০০২ গুজরাত দাঙ্গা
২০০২ গুজরাত দাঙ্গা ছিল পশ্চিম ভারতের গুজরাত রাজ্যে তিন দিনের আন্ত-সাম্প্রদায়িক সহিংসতা, যা ২০০২ গুজরাত সহিংসতা এবং গুজরাত সাম্প্রদায়িক সহিংসতা হিসাবেও পরিচিত। প্রাথমিক ঘটনার পরে আহমেদাবাদ শহরে তিন মাস ধরে সহিংসতার আরও প্রকোপ ছড়িয়ে পড়ে; পরের বছর, রাজ্যব্যাপী, সংখ্যালঘু মুসলিম জনসংখ্যার বিরুদ্ধে সহিংসতার আরও প্রকোপ দেখা যায়। ২০০২ সালের ২৭ ফেব্রুয়ারি গোধড়ায় একটি ট্রেন জ্বালিয়ে দেওয়া হয়, যার ফলে কারণে অযোধ্যা থেকে ফিরে আসা ৫৯ জন হিন্দু তীর্থযাত্রী মারা যায়। এই ঘটনাকে গুজরাত সহিংসতার প্ররোচনা বলে উল্লেখ করা হয়।
যদিও সরকারীভাবে সাম্প্রদায়িক দাঙ্গা হিসাবে শ্রেণীবদ্ধ করা হয়েছে, তবে ২০০২ সালের ঘটনাগুলি অনেক পণ্ডিত একটি সাম্প্রদায়িক সহিংসতা হিসাবে বর্ণনা করেন, কিছু মন্তব্যকারী অভিযোগ করেন যে এই হামলার পরিকল্পনা করা হয়, ট্রেনের উপর হামলা একটি "পর্যায়ক্রমিক লক্ষ্য" হিসাবে। অন্যান্য পর্যবেক্ষকরা বলেছেন যে এই ঘটনাগুলি "গণহত্যার আইনি সংজ্ঞা"র শর্ত পূর্ণ করে, বা ঘটনাগুলিকে রাষ্ট্রীয় সন্ত্রাসবাদ বা জাতিগত নির্মূলকরণ হিসাবে উল্লেখ করা হয়।  গণ-সহিংসতার উদাহরণগুলির মধ্যে রয়েছে নরদা পটিয়া হত্যাযজ্ঞ, যা সরাসরি পুলিশ প্রশিক্ষণ শিবিরের সংলগ্ন স্থানে সংগঠিত হয়; গুলবার্গ সোসাইটি গণহত্যা যেখানে নিহতদের মধ্যে সাবেক সংসদ সদস্য এহসান জাফরিও ছিলেন; এবং ভাদোদরা শহরে বেশ কয়েকটি ঘটনা। ২০০২ এর দাঙ্গা অধ্যয়নরত পণ্ডিতরা বলেছেন যে ঘটনাগুলি পূর্বকল্পিত ছিল এবং একটি ধরনের জাতিগত নির্মূলকরণ সংগঠিত হয় এবং রাজ্য সরকার এবং আইন প্রয়োগকারীরা হিংস্র সংঘর্ষে জড়িত ছিল।
গোধরা ট্রেন পোড়ানোর
২০০২ সালের ২৭ ফেব্রুয়ারি সকালে অযোধ্যা থেকে আহমেদাবাদে ফিরে সাবারমতি এক্সপ্রেস গোদরা রেলস্টেশনের কাছে থামে। যাত্রীরা হিন্দু তীর্থযাত্রী ছিলেন, যারা ভেঙে দেওয়া বাবরি মসজিদস্থলে একটি ধর্মীয় অনুষ্ঠানের পরে অযোধ্যা থেকে ফিরে আসছিলেন। রেলওয়ে প্ল্যাটফর্মে ট্রেনের যাত্রী এবং বিক্রেতাদের মধ্যে একটি তর্কের সৃষ্টি হয়। তর্কটি হিংস্র হয়ে ওঠে এবং অনিশ্চিত পরিস্থিতিতে ট্রেনের চারটি কোচ আগুন ধরিয়ে দেওয়া হয় এবং বহু লোকের ট্রেনের ভিতরে আটকে যায়। ফলস্বরূপ, ৫৯ জন লোক (৯ জন পুরুষ, ২৫ জন মহিলা এবং ২৫ শিশু) অগ্নিদগ্ধ হয়ে মারা যায়।
গোধরা-পরবর্তী সহিংসতা
ট্রেনে হামলার পরে বিশ্ব হিন্দু পরিষদ (ভিএইচপি) রাজ্যব্যাপী বন্ধ বা ধর্মঘটের ডাক দেয়। যদিও সুপ্রিম কোর্ট এই ধরনের ধর্মঘটকে অসাংবিধানিক এবং অবৈধ বলে ঘোষণা করে এবং এই ধরনের ধর্মঘট অনুসরণে সহিংসতা অনুসরণের সাধারণ প্রবণতা কথার সম্ভাবনা থাকা সত্ত্বেও, ধর্মঘট রোধে রাজ্য কর্তৃক কোনও পদক্ষেপ নেওয়া হয়নি। সরকার রাজ্যজুড়ে সহিংসতার প্রাথমিক প্রকোপ বন্ধ করার চেষ্টা করেনি। স্বতন্ত্র প্রতিবেদনে ইঙ্গিত দেওয়া হয় যে রাজ্য বিজেপি সভাপতি রানা রাজেন্দ্রসিংহ এই ধর্মঘটের সমর্থন করেন এবং নরেন্দ্র মোদী ও রানা রাজেন্দ্রসিংহ উত্তেজক ভাষা ব্যবহার করেছেন, যা পরিস্থিতি আরও খারাপ করে।
তৎকালীন মুখ্যমন্ত্রী নরেন্দ্র মোদী ঘোষণা করেন যে ট্রেনে হামলা সাম্প্রদায়িক সহিংসতার ঘটনা নয়, বরং সন্ত্রাসবাদের কাজ ছিল। স্থানীয় সংবাদপত্র এবং রাজ্য সরকারের সদস্যরা বিনা প্রমাণে দাবি করে মুসলিম সম্প্রদায়ের বিরুদ্ধে সহিংসতা উস্কে দেওয়ার জন্য এই বিবৃতিটি ব্যবহার করেন যে ট্রেনে হামলাটি পাকিস্তানের গোয়েন্দা সংস্থা করেছে এবং স্থানীয় মুসলমানরা তাদের সাথে রাজ্যের হিন্দুদের আক্রমণ করার ষড়যন্ত্র যুক্ত। স্থানীয় সংবাদপত্রগুলি দ্বারাও মিথ্যা গল্প ছাপা হয়, যেগুলিতে দাবি করা হয় যে মুসলমানরা হিন্দু মহিলাদের অপহরণ করে এবং ধর্ষণ করেছিল।
২৮ ফেব্রুয়ারি (ট্রেনের আগুনের পরদিন) থেকে শুরু হওয়া মুসলিম সম্প্রদায়ের উপর হামলার বর্ণনা বহু বিবরণীতে দেওয়া হয়েছে, যেমন মোবাইল ফোন এবং সরকার কর্তৃক জারি করা মুদ্রণগুলিতে মুসলমানদের বাড়িঘর এবং ব্যবসায়ের তালিকা অত্যন্ত সুসংহত রয়েছে। হামলাকারীরা এই অঞ্চলজুড়ে মুসলিম সম্প্রদায়ের লোকজনকে চিহ্নিত করে জাফরান পোশাক এবং খাকি শর্টস (হিন্দু জাতীয়তাবাদের আনুষ্ঠানিক ইউনিফর্ম) এবং বিভিন্ন ধরনের অস্ত্র বহন করে আগত হয়। অনেক ক্ষেত্রেই হামলাকারীরা সংলগ্ন হিন্দু ভবনগুলি অক্ষত রেখে  মুসলিমদের মালিকানাধীন বা দখলকৃত ভবনগুলিকে ক্ষতিগ্রস্থ করে বা পুড়িয়ে দেয়। যদিও ক্ষতিগ্রস্থদের থেকে পুলিশে বহু বার ফোন করা হয়, তবুও পুলিশ তাদের জানিয়েছিল যে "আপনাকে বাঁচানোর কোনও আদেশ আমাদের নেই।" কিছু ক্ষেত্রে, পুলিশ মুসলমানদের উপর গুলি চালিয়েছিল যারা তাদের আত্মরক্ষার চেষ্টা করেছিল। দাঙ্গাকারীরা তাদের আক্রমণকে সমন্বয় করতে মোবাইল ফোন ব্যবহার করেছিল। ২৮ ফেব্রুয়ারি দিন শেষে রাজ্যের ২৭ টি নগর ও শহরে কারফিউ ঘোষণা করা হয়। একজন সরকারী মন্ত্রী বলেছিলেন যে বরোদা এবং আহমেদাবাদে পরিস্থিতি উত্তেজনাকর হলেও পরিস্থিতি নিয়ন্ত্রণে ছিল এবং যে পুলিশ মোতায়েন করা হয়েছিল তারা যে কোনও সহিংসতা রোধ করতে যথেষ্ট ছিল। বরোদায় প্রশাসনের পক্ষ থেকে নগরীর সাতটি এলাকায় কারফিউ জারি করা হয়।
মুসলমানদের উপর আক্রমণ
সহিংসতার পরে, এটি স্পষ্ট হয়ে যায় যে আক্রমণ কেবল মুসলিম জনগোষ্ঠীদের ওপরই নয় বরং মুসলিম মহিলাদের এবং শিশুদের উপরও করা হয়েছিল। হিউম্যান রাইটস ওয়াচের মতো সংস্থাগুলি সহিংসতার সময় ত্রাণ শিবিরের জন্য ঘরবাড়ি ছেড়ে পালিয়ে যাওয়া ক্ষতিগ্রস্থদের মানবিক অবস্থার সমাধান করতে ব্যর্থতার জন্য ভারত সরকার এবং গুজরাত রাজ্য প্রশাসনের সমালোচনা করে, "ক্ষতিগ্রস্থদের মধ্যে বেশিরভাগই মুসলমান।" । মার্কিন যুক্তরাষ্ট্র, যুক্তরাজ্য, ফ্রান্স, জার্মানি এবং শ্রীলঙ্কার সমস্ত মহিলা আন্তর্জাতিক বিশেষজ্ঞদের নিয়ে গঠিত একটি আন্তর্জাতিক তথ্য-প্রমাণ কমিটি জানান, "সন্ত্রাসের কৌশল হিসাবে এই রাজ্যের সংখ্যালঘু সম্প্রদায়ের মহিলাদের উপরে সহিংসতা চালানো হয়।"
নানদা পটিয়া গণকবরে ৯৬ টি দেহের মৃতদেহ ছিল, যার মধ্যে ৪৬ টি জন মহিলা ছিলেন। উগ্র হিন্দুরা তাদের বাড়ি প্লাবিত করে এবং ঘরের পুরো পরিবারকে বিদ্যুৎস্পৃষ্ট করে। মহিলাদের বিরুদ্ধে সহিংসতার মধ্যে তাদের উলঙ্গ করে ছিনিয়ে নেওয়া বস্তুর মত ব্যবহার করেছিল এবং হত্যা করেছিল। কল্পনা কন্নবিরানের মতে
উগ্র মৌলবাদী হিন্দুদেরদ্বারা ধর্ষনগুলি একটি সুসংহত, ইচ্ছাকৃত এবং পূর্বপরিকল্পিত কৌশলের একটি অংশ ছিল এবং এই ঘটনাগুলি সহিংসতাকে রাজনৈতিক সাম্প্রদায়িক সহিংসতা এবং গণহত্যার অংশ হিসাবে অন্তর্ভুক্ত ছিল। মহিলাদের বিরুদ্ধে সহিংসতার অন্যান্য ক্রিয়াকলাপগুলির মধ্যে ছিল অ্যাসিড আক্রমণ, মারধর এবং গর্ভবতী মহিলাদের হত্যা। বাচ্চাদের তাদের পিতামাতার সামনে হত্যা করা হয়। জর্জ ফার্নান্দিস
হিন্দুদের উপর আক্রমণ
খবর পাওয়া যায় যে আহমেদাবাদের দানিলিমদা এলাকায় মুসলমানরা দলিতদের উপর আক্রমণ করেছে। হিমাতনগরেএকজনকে মৃত অবস্থায় পাওয়া গেছে, যার দু'চোখে উপড়িয়ে ফেলা হয়েছে বলে জানা যায়। আহমেদাবাদের সিন্ধি মার্কেট এবং ভান্ডেরি পোল অঞ্চলগুলিতেও উত্তেজিত জনতার দ্বারা আক্রমণ করা হয় বলে জানা যায়।
ইন্ডিয়া টুডে ২০ শে মে ২০০২ সালে খবর করে যে আহমেদাবাদে হিন্দুদের উপর বিক্ষিপ্ত হামলা হয়। ৫ মে, মুসলিম দাঙ্গাকারীরা শাহ আলম অঞ্চলের ভিলওয়াস এলাকায় আক্রমণ করে। একজন হিন্দু ডাক্তারকে ছুরিকাঘাতের পরে হিন্দু চিকিৎসকদের মুসলিম অঞ্চলে চিকিৎসা অনুশীলন বন্ধ করতে বলা হয়।
ফ্রন্টলাইন পত্রিকা জানান যে আহমেদাবাদে ৫ মার্চের মধ্যে উদ্ধার হওয়া ২৪৯ টি মৃতদেহের মধ্যে ত্রিশজন হিন্দু ছিল। যে হিন্দুদের হত্যা করা হয় তাদের মধ্যে পুলিশি পদক্ষেপের ফলে তেরো জন মারা গিয়েছিলেন এবং মুসলমানদের মালিকানাধীন সম্পত্তিগুলিতে আক্রমণ করার সময় বেশ কয়েকজন মারা গিয়েছিলেন। হিন্দু পাড়াগুলিতে মুসলিম জনতার তুলনামূলকভাবে কয়েকটি আক্রমণ সত্ত্বেও, পুলিশের গুলিতে চব্বিশজন মুসলমান মারা গিয়েছিল বলে জানা যায়।
জেমিনি মিউজিক
জেমিনি মিউজিক (జెమిని మ్యూజిక్) ভারতের সান টিভি নেটওয়ার্ক দ্বারা পরিচালিত প্রথম অবিরাম-তেলুগু ভাষার সংগীত চ্যানেল। এটি প্রথমে অদিত্য টিভি হিসাবে চালু হয়েছিল, তবে পরে নামকরণ করা হয় জেমিনি মিউজিক। এটি লাইভ, ইন্টারেক্টিভ অনুষ্ঠানের জন্য জনপ্রিয়।
২০০২ গুজরাত দাঙ্গা
সংবাদমাধ্যম সম্প্রচার
গুজরাতের ঘটনাগুলি ছিল ২৪ ঘণ্টা সংবাদ প্রচারের যুগে ভারতে সাম্প্রদায়িক সহিংসতার প্রথম উদাহরণ এবং এটি বিশ্বব্যাপী প্রচারিত হয়। এই সম্প্রচার পরিস্থিতিটির রাজনীতিতে কেন্দ্রীয় ভূমিকা পালন কর। সংবাদমাধ্যমের সম্প্রচার সাধারণত হিন্দু অধিকারের সমালোচনা করা হয়; তবে, বিজেপি এই সম্প্রচারটি গুজরাতিদের সম্মানের উপরে আক্রমণ হিসাবে চিত্রিত করে এবং বৈরিতা তাদের নির্বাচনী প্রচারের একটি আবেগময় অংশে পরিণত করে। এপ্রিলে সহিংসতা কমার সাথে সাথে মহাত্মা গান্ধীর প্রাক্তন বাড়ি সাবরমতী আশ্রমে একটি শান্তি সভার আয়োজন করা হয়। হিন্দুত্বের সমর্থক এবং পুলিশ আধিকারিকরা প্রায় এক ডজন সাংবাদিককে আক্রমণ করেন। রাজ্য সরকার টেলিভিশন নিউজ চ্যানেলগুলিকে সরকারের প্রতিক্রিয়ার সমালোচনা করতে নিষিদ্ধ করে এবং স্থানীয় নিউজ স্টেশনগুলি অবরোধ করে দেওয়া হয়। স্টার নিউজের পক্ষে কাজ করা দুজন সাংবাদিককে সহিংসতার দৃশ্য ধারণ করার সময় বেশ কয়েকবার লাঞ্ছিত করা হয়। এক ভিড় তাঁদের গাড়িকে ঘিরে ফেলে, যখন তাঁরা নরেন্দ্র মোদীর সাক্ষাৎকার নিয়ে ফিরে আসছিলেন; জনতার একজন দাবি করেন যে তারা যদি সংখ্যালঘু সম্প্রদায়ের সদস্য হন তবে তাদের হত্যা করা হবে।
এডিটরস গিল্ড অফ ইন্ডিয়া, সংবাদমাধ্যমের নীতিশাস্ত্র এবং ঘটনার বিষয়ে সম্প্রচার সম্পর্কিত তার প্রতিবেদনে উল্লেখ করা হয় যে এই সংবাদ সম্প্রচারটি উদাহরণস্বরূপ ছিল। স্থানীয় সংবাদপত্র সন্দেশ এবং গুজরাত সমাচারকে অবশ্য তীব্র সমালোচনা করা হয়। [১০৩] প্রতিবেদনে উল্লেখ করা হয়েছে যে সন্দেশের শিরোনাম ছিল "জনগণকে উস্কে দেওয়া, সাম্প্রদায়িকীকরণ করা এবং আতঙ্কিত করার মত।" সংবাদপত্রে একটি ভিএইচপি নেতার একটি উদ্ধৃতিও শিরোনাম হিসাবে ব্যবহৃত হয়, "রক্তের সাথে প্রতিশোধ নিতে হবে।" প্রতিবেদনে উল্লেখ করা হয়েছে যে গুজরাত সমাচার এই উত্তেজনা বৃদ্ধিতে ভূমিকা রেখেছিল, কিন্তু "প্রথম কয়েক সপ্তাহের মধ্যে কঠোর ও উত্তেজনা মূলক সংবাদ-সরবরাহ"- করেনি। কাগজটি সাম্প্রদায়িক সম্প্রীতি তুলে ধরার জন্য প্রতিবেদন বহন করে। গুজরাত টুডে সংযম প্রদর্শন এবং সহিংসতার ভারসাম্যপূর্ণ প্রতিবেদনের জন্য প্রশংসিত হয়। পরিস্থিতি সামাল দেওয়ার বিষয়ে গুজরাত সরকারের সমালোচনামূলক প্রতিবেদন সহিংসতা নিয়ন্ত্রণে ভারত সরকারের হস্তক্ষেপ আনতে সহায়তা করে। এডিটরস গিল্ড এই অভিযোগকে প্রত্যাখ্যান করে জানান যে গ্রাফিক সংবাদ সম্প্রচার পরিস্থিতি আরও খারাপ করে তুলেছিল এবং বলেছিল যে এই সম্প্রচার দাঙ্গার "ভয়াবহতা" পাশাপাশি রাজ্যের দৃষ্টিভঙ্গি প্রকাশ করেছিল, যা প্রতিকারমূলক পদক্ষেপকে এগিয়ে নিতে সহায়তা করে।
আয়তন অনুযায়ী ক্যারিবীয় দ্বীপসমূহের তালিকা
এটি এলাকার পরিমাণ অনুযায়ী ক্যারিবিয় দ্বীপসমূহের একটি তালিকা। এর সকল তথ্যের উৎস হচ্ছে উইকিপিডিয়া।
ওবি পুরস্কার
ওবি পুরস্কার বা অফ-ব্রডওয়ে থিয়েটার পুরস্কার নিউ ইয়র্ক সিটির মঞ্চ অভিনয়শিল্পী ও মঞ্চদলের স্বীকৃতি প্রদানের লক্ষ্যে দ্য ভিলেজ ভয়েস সংবাদপত্র কর্তৃক প্রদত্ত বার্ষিক পুরস্কার। ২০১৪ সালের সেপ্টেম্বর থেকে আমেরিকান থিয়েটার উইং যৌথভাবে এই পুরস্কার প্রদান ও পরিচালনা করে আসছে। টনি পুরস্কার যেমন ব্রডওয়ে মঞ্চনাটকগুলোকে পুরস্কৃত করে, ওবি পুরস্কার অফ-ব্রডওয়ে এবং অফ-অফ-ব্রডওয়ে মঞ্চনাটকগুলোকে পুরস্কৃত করে। আজীবন সম্মাননা পুরস্কার এবং সেরা নতুন মার্কিন মঞ্চনাটক ছাড়া নির্দিষ্ট কোন বিভাগ নেই। অভিনেতা ও অভিনেত্রীদের জন্য আলাদা কোন বিভাগ নেই, দুই পুরস্কারই একত্রে অভিনয়ের পুরস্কার হিসেবে প্রদান করা হয়। এই পুরস্কারের ক্ষেত্রে কোন মনোনয়ন প্রদান করা হয় না।
ইতিহাস
ওবি পুরস্কার প্রবর্তন করেন দ্য ভিলেজ ভয়েস-এর সম্পাদক এডউইন (এড) ফ্যাঞ্চার। মঞ্চ সমালোচক জেরি টলমারের নির্দেশনায় ১৯৫৬ সালে প্রথমবারের মত এই পুরস্কার প্রদান করা হয়। শুরুতে শুধু অফ-ব্রডওয়ে মঞ্চনাটকগুলো এই পুরস্কারের জন্য বিবেচিত হত। ১৯৬৪ সাল থেকে অফ-অফ-ব্রডওয়ে মঞ্চনাটকগুলোকেও এই পুরস্কারের জন্য বিবেচনায় আনা হয়। প্রথম ওবি পুরস্কারের আয়োজন অনুষ্ঠিত হয় হেলেন গিস ক্যাফেতে।
আজীবন সম্মাননা ও সেরা নতুন মার্কিন মঞ্চনাটক পুরস্কার ব্যতীত ওবি পুরস্কারের নির্দিষ্ট কোন বিভাগ নেই। বিজয়ী অভিনেতা ও অভিনেত্রীদের একটি বিভাগের অধীনে পুরস্কৃত করা হয়। এই পুরস্কারের জন্য কোন মনোনয়ন প্রদান করা হয় না। এখন পর্যন্ত প্রদত্ত পুরস্কারের বিভাগসমূহ ছিল অভিনয়, পরিচালক, সেরা নির্মাণ, পরিকল্পনা, বিশেষ উল্লেখ ও আজীবন সম্মাননা। প্রতি বছর সবগুলো বিভাগের জন্য পুরস্কার প্রদান করা হয় না। দ্য ভিলেজ ভয়েস নির্বাচিত মঞ্চদলকে বার্ষিক ওবি অনুদান প্রদান করে থাকে। ২০১১ সালে মেট্রোপলিটান প্লেহাউজ ও ওয়াক্কা ওয়াক্কা প্রডাকশন্সকে $২,০০০ করে অনুদান প্রদান করা হয়। এছাড়া অভিনব ও নতুন মঞ্চনাটক নিয়ে কাজ করে এমন মঞ্চদলকে রস ভেৎজস্টেওন অনুদান নামে একটি পুরস্কার প্রদান করা হয়, যা সাবেক মঞ্চ সম্পাদকের নামানুসারে রাখা হয়। এই পুরস্কারের পরিমাণ ২০০৯ সাল পর্যন্ত ছিল $২,০০০; ২০১১ সালে $১,০০০ প্রদান করা হয়।
সংযুক্ত আরব আমিরাতের দিরহাম
সংযুক্ত আরব আমিরাত দিরহাম (درهم, প্রতীক: د.إ; কোড: AED) হল সংযুক্ত আরব আমিরাতের মুদ্রা। এটি আমিরাতি দিরহাম নামেও পরিচিত। দিরহাম শব্দের অফিসিয়াল সংক্ষিপ্ত রূপ হল "AED"। তবে অনানুষ্ঠানিকভাবে "DH" বা "Dhs." সংক্ষিপ্ত রূপও ব্যবহৃত হয়। দিরহাম ১০০ ফিলস (فلس)এ বিভক্ত (অর্থাৎ,১ দিরহাম=১০০ ফিলস)।
ইতিহাস
১৯৬৬ সালের আগে বর্তমান সংযুক্ত আরব আমিরাত অঞ্চলের সকল আমিরাত গালফ রুপি ব্যবহার করত। ১৯৬৬ সাল থেকে আবুধাবি ব্যতীত সকল আমিরাতে কাতার ও দুবাই রিয়াল প্রচলিত হয়। (গালফ রুপি থেকে কাতার ও দুবাই রিয়ালে রূপান্তরের সময় আমিরাতগুলো সাময়িকভাবে সৌদি রিয়াল ব্যবহার করত।) আর আবুধাবিতে বাহরাইনি দিনার প্রচলিত ছিল। ১৯ মে ১৯৭৩ সংযুক্ত আরব আমিরাত দিরহাম প্রবর্তন করে। এটি কাতার ও দুবাই রিয়ালের সমমূল্যে এবং বাহরাইনি দিনারকে এর ১০ গুণ মূল্যে প্রতিস্থাপিত করে। (অর্থাৎ, ১ দিনার = ১ কাতার ও দুবাই রিয়াল এবং ১ বাহরাইনি দিনার = ১০ দিরহাম দরে।)
মুদ্রা (কয়েন)
১৯৭৩ সালে ১, ৫, ১০, ২৫, ৫০ ফিলস এবং ১ দিরহামের মুদ্রা চালু হয়েছিল। ১, ৫ এবং ১০ ফিলস উন্নত কপার ও নিকেলের সংকর ধাতু দিয়ে তৈরি করে তাতে ব্রোঞ্জের আস্তরণ দেওয়া হত। ফিলস কয়েনগুলো কাতার এবং দুবাই দিরহাম কয়েনের সমান আকার আকৃতির ছিল। ১৯৫৫ সালে ৫ ফিলস, ১০ ফিলস, ৫০ ফিলস, এবং ১ দিরহাম কয়েনগুলোর আকারে ছোট করে ফেলা হয়েছিল এবং নতুন ৫০ ফিলসের কয়েনগুলোকে বক্র সুষম-সপ্তভূজ আকার দেওয়া হয়।
মুদ্রার মান এবং সংখ্যা পূর্বাঞ্চলীয় আরবি সংখ্যাপদ্ধতিতে এবং পাঠ্যটি আরবি ভাষায় লেখা হয়। ১, ৫ এবং ১০ ফিলসেল মুদ্রাগুলো দৈনন্দিন জীবনে খুব কমই ব্যবহৃত হয়। তাই এগুলোর কাজ ২৫ ফিলসের কয়েন দিয়েই চালানো যায়। বর্তমানে ১ ফিলসের মুদ্রা খুবই বিরল এবং তা খুব একটা ব্যবহৃত হয় না। লেনদেনের ক্ষেত্রে আধুনিক ১ দিরহাম এবং পুরানো ৫০ টি ফিলসের মুদ্রা দেখে বিভ্রান্ত হওয়ার সুযোগ আছে। কারণ মুদ্রাগুলো প্রায় একই আকারের।
এছাড়াও ১৯৭৬ সাল থেকে সংযুক্ত আরব আমিরাত এর মুদ্রা বোর্ড বিভিন্ন দিবস উদ্‌যাপন এবং দেশটির শাসকদের স্মরণে স্মারক মুদ্রা প্রকাশ করে থাকে।
ব্যাংক নোট
১৯৭৩ সালের ২০ মে সংযুক্ত আরব আমিরাতের মুদ্রা বোর্ড ১, ৫, ১০, ৫০ এবং ১০০ দিরহামের নোট প্রবর্তন করে। ১৯৭৬ সালের ৩ জানুয়ারিতে ১০০০ দিরহামের নোট প্রকাশ করা হয়। ১৯৮২ সালে দ্বিতীয় সিরিজের নোট চালু করা হয়েছিল (১ এবং ১০০০ দিরহামের নোট বাদে)। ১৯৮৩ সালে ৫০০ দিরহাম এবং তারপর ১৯৮৯ সালে ২০০ দিরহামের নোট প্রবর্তিত হয়েছিল। ২০০২ সালে ১০০০ দিরহাম নোট পুনঃপ্রবর্তন করা হয়। বর্তমান নোটগুলি ৫ দিরহাম (বাদামী), ১০ দিরহাম (সবুজ), ২০ দিরহাম (হালকা নীল), ৫০ দিরহাম (বেগুনি), ১০০ দিরহাম (গোলাপী), ২০০ দিরহাম (সবুজ/বাদামী), ৫০০ দিরহাম (নেভি ব্লু) এবং ১০০০ দিরহাম (সবুজাভ নীল) মূল্যমানের।
নোটগুলোর সম্মুখ পৃষ্ঠের লেখাগুলো আরবি ভাষায় এবং সংখ্যাগুলো পূর্বাঞ্চলীয় আরবী সংখ্যা পদ্ধতিতে লেখা। আর বিপরীত পৃষ্ঠের লেখাগুলো ইংরেজি ভাষায় এবং সংখ্যাগুলো আরবি সংখ্যা পদ্ধতিতে লেখা। ২০০৮ সালের মে মাসের শেষের দিকে ২০০ দিরহামের নোটের রং সবুজ/বাদামি পরিবর্তন করে হলুদ/বাদামি রঙে পুনরায় প্রকাশ করা হয়েছিল। সংযুক্ত আরব আমিরাত কেন্দ্রীয় ব্যাংক একটি নতুন ৫০ দিরহামের নোট প্রকাশ করেছে। সুরক্ষা থ্রেডটি ৩ মিমি প্রশস্ত এবং রঙ-বদলকারী উইন্ডোযুক্ত যাতে ডিমেটালাইজড UAE 50 লেখা। এতে ২২ মার্চ ২০০৮ এ গৃহীত নতুন জাতীয় প্রতীক (কোট অফ আর্মস) রয়েছে।
বিনিময় হার
১৯৭৮ সালের ২৮ জানুয়ারি দিরহাম আন্তর্জাতিক মুদ্রা তহবিলের এসডিআর (স্পেশাল ড্রয়িং রাইটস) এ যুক্ত হয়। তবে বাস্তবে এটি বেশিরভাগ সময় মার্কিন ডলারের সাথে বিনিময় করা হয়। ১৯৯৭ সালের নভেম্বর মাস থেকে এর বিনিময় হার ১ মার্কিন ডলার = ৩.৬৭২৫ দিরহাম। অর্থাৎ, ১ দিরহাম = ০.২৭২২৯৪ ডলার।
বিডিনিউজ টোয়েন্টিফোর ডটকম
বিডিনিউজ টোয়েন্টিফোর ডটকম বাংলাদেশের একটি বেসরকারি অনলাইন সংবাদ ওয়েবসাইট। ২০০৫ সালে ‘বিডিনিউজ’ নামে ওয়েবভিত্তিক বার্তা সংস্থা হিসেবে প্রথমে এটি যাত্রা শুরু করলেও ২০০৬ সালে ডটকম সংবাদ ওয়েবসাইট হিসেবে আত্মপ্রকাশ করে। এটি বাংলাদেশের প্রথম অনলাইনভিত্তিক সংবাদমাধ্যম। প্রতিষ্ঠার পর থেকে ওয়েবসাইটটির সম্পাদক হিসেবে দায়িত্ব পালন করছেন তৌফিক ইমরোজ খালিদী।
সংবাদ বিভাগসমূহ
ওয়েবসাইটটি বাংলাদেশ, বাণিজ্য, রাজনীতি, অর্থনীতি, বিশ্ব, বিজ্ঞান, পরিবেশ, স্বাস্থ্য, টেক, কিডজ, বিনোদন, খেলা, গ্লিজড, হ্যালো প্রভৃতি বিষয়ে নিয়মিত সংবাদ প্রকাশ করে।
বন্ধের নির্দেশ
২০১৮ সালের ১৮ জুন মোবাইল ফোন ও আইআইজি অপারেটরগুলোকে একটি ই-মেইলের মাধ্যমে বিডিনিউজ টোয়েন্টিফোর ডটকমের ওয়েবসাইটের লিংক বন্ধ করতে নির্দেশনা পাঠায় বাংলাদেশ টেলিযোগাযোগ নিয়ন্ত্রণ কমিশন। পরে সাইটটি বন্ধ করে দেয়া হয়। পরবর্তীতে বিভিন্ন পত্রিকা মারফত জানা যায় সেনাপ্রধান আজিজ আহমেদের ভাই জোসেফ হত্যা মামলায় দণ্ডিত এবং রাষ্ট্রপতির অনুকম্পায় মুক্তিপ্রাপ্ত, এই খবর প্রকাশের পর অঘোষিত শাস্তি হিসেবে ওয়েবসাইটটি কয়েক ঘণ্টা অচল করে দেওয়া হয়। তবে কয়েক ঘণ্টা পর পুনরায় ওয়েবসাইটটি খুলে দেওয়া হয়।
হ্যালো.বিডিনিউজ২৪.কম
হ্যালো হচ্ছে শিশু সাংবাদিকতায় বিশ্বের প্রথম বাংলা ওয়েবসাইট। সংবাদ সংগ্রহ এবং পরিবেশনের কাজে যুক্ত রয়েছে শিশু ও কিশোর সাংবাদিকরা।
উক্ত ওয়েবসাইটটি পরিচালনা করছে দেশের সর্বপ্রথম ইন্টারনেট সংবাদমাধ্যম বিডিনিউজ২৪.কম। এ উদ্যোগে সহযোগিতা করছে ইউনিসেফ অর্থাৎ জাতিসংঘের শিশু তহবিল। এখানে প্রশিক্ষিত হয়ে দেশের মূলধারার সংবাদমাধ্যমের পেশাদারিত্বেও অনেকে যুক্ত হয়েছেন।
তৎকালীন তথ্যমন্ত্রী হাসানুল হক ইনু ২০১৩ সালের ৩১ মার্চ রূপসী বাংলা হোটেলের এক অনুষ্ঠানে পরিষেবাটি উদ্বোধন করেন।
মাহিনুর এল-ম্যাসরি
থাম্ব|200x200পিক্সেল| মাহিনুর এল-ম্যাসরি, ২০১১ মাহিনুর এল-ম্যাসরি ( মিশরীয় আরবি : ماهينور المصري, জন্ম ১৯৮৬), একজন মিশরীয় মানবাধিকার আইনজীবী এবং আলেকজান্দ্রিয়া র রাজনৈতিক কর্মী। তিনি ২০০০ এর দশকের মাঝামাঝি সময় উপকূলীয় শহরে বিভিন্ন মানবাধিকার কাজে জড়িত ছিলেন। ২২ সেপ্টেম্বর ২০১৯ সালে তাকে গ্রেপ্তার করা হয়েছিল।
মানবাধিকার কাজ
মানবাধিকার লঙ্ঘনের নিন্দা জানাতে এল-ম্যাসরি সামাজিক যোগাযোগ মাধ্যম ব্যবহার করে শান্তিপূর্ণ বিক্ষোভের আয়োজন করে এবং রাজনৈতিক বন্দীদের কাজ সমর্থন করে। তাকে বিপ্লবের কণ্ঠস্বর ও নারীর অধিকারে একজন “চ্যাম্পিয়ন” হিসাবে আখ্যা দেওয়া হয়। আলেকজান্দ্রিয়ান পণ্ডিত এবং বন্ধু হিসাবে তার ক্রিয়াকলাপ সংবাদপত্র জুড়ে থাকে। যেমন"'মাহিনুরের কোনো সংগ্রাম সীমাবদ্ধ ছিল না। সে মানবাধিকার, ছাত্র অধিকার, নারীর অধিকার, শ্রমিক ধর্মঘট, আইনি সহায়তা, পুলিশবিরোধী বর্বরতা, দরিদ্রদের আবাসন, দুর্নীতি, সামরিক বিরোধী বিচারে ঐতিহ্য সংরক্ষণ, অধিকার পাবলিক স্পেসে, দরিদ্রদের কাছ থেকে রাষ্ট্রীয় নেতৃত্বাধীন ভূমি পুনরুদ্ধার, জলবায়ু পরিবর্তন, পথশিশুদের অধিকার, সিরিয়ান শরণার্থী ইত্যাদি কাজে জড়িত ছিল।। মাহিনুর থানায় সিরিয়ান শরণার্থীদের পাশে ঘুমায় যাতে তারা নির্যাতন বা নির্বাসন না পায়। ব্রাদারহুডের একুশজন মহিলা সমর্থকদের এগারো বছরের কারাদণ্ড দেয়া হলে সে ওকালতি করে তাদেরকে খালাস করে। নিখোঁজ ব্যক্তিকে থুঁজে বের করেন। মাহিনুর ভিকটিমের অধিকার রক্ষার জন্য ছুটে যায়। যাদের সাথে তার দেখা হয়নি তাদের শেষকৃত্যে যোগ দেন। তার এই উপস্থিতি সমস্যাটিকে গুরুত্বপূর্ণ করে তোলে এবং বিক্ষোভকারীদের মনোবল বাড়িয়ে দেয়।'"মিশরের বিতর্কিত প্রতিবাদ আইন লঙ্ঘনের জন্য এল-ম্যাসরিকে দুই বছরের কারাদণ্ড দেওয়া হয়েছিল। পরে তার সাজা কমিয়ে ছয় মাস করা হয়। এই তরুণ কর্মী ২০১৩ সালের ৩ ডিসেম্বর খালেদ সাদের বিচার ও প্রতিশোধের দাবিতে এক প্রতিবাদে অংশ নিয়েছিলেন। তিনি ২০১০ সালের জুন মাসে নির্যাতনের শিকার হন এবং ২০১১ সালের মিশরীয় বিপ্লবের অন্যতম প্রতীক নেতা হয়েছিলেন। আর এক অভিযোগে তাকে কারাদণ্ড দেয়া হলে ২০১৪ সালের সেপ্টেম্বরে তাকে মুক্তি দেওয়া হয়। ২০১৫ সালের মে মাসে, (রাষ্ট্রপতি  মুরসির সময়) এল-ম্যাসরি ও আইনজীবীদের একটি দল আলেকজান্দ্রিয়ার এল-রামল থানার সামনে বিক্ষোভ শুরু করে। এতে তারা দাবি করে যে পুলিশ সদস্যদের হাতে তাদের সহকর্মী আইনজীবীর আহত হওয়ার বিষয়ে স্বরাষ্ট্র মন্ত্রণালয়কে আনুষ্ঠানিকভাবে ক্ষমা চাইতে হবে। এ ঘটনায় থানা ভাঙচুর হয় ফলে আইনজীবীরা গ্রেফতার হন। ২০১৫ সালের ডিসেম্বরে এল-ম্যাসরি এবং তার সহকর্মীদের মুক্তির জন্য  কোর্টে আবেদন করা হয়েছিল কিন্তু ব্যর্থ হয়। অ্যামনেস্টি ইন্টারন্যাশনাল তাকে বিবেকের বন্দী হিসেবে ঘোষণা করেছে।
পুরস্কার
২০১৪ সালের জুন মাসে, এল-ম্যাসরি লুডোভিক ট্র্রেইউক্স ইন্টারন্যাশনাল হিউম্যান রাইটস পুরস্কারে ভূষিত হন। এটি “মানবাধিকার রক্ষায় অবদানের জন্য একজন আইনজীবীকে প্রতিবছর দেওয়া একটি আন্তর্জাতিক সম্মান”। ১৯৮৫ সালে নেলসন ম্যান্ডেলার পর কারাগারে থাকাকালীন তিনি দ্বিতীয় ব্যক্তি যিনি আন্তর্জাতিক পুরস্কারে ভূষিত হন।
খান সারওয়ার মুরশিদ
খান সারওয়ার মুরশিদ (১ জুলাই, ১৯২৪ - ৮ ডিসেম্বর, ২০১২) বাংলাদেশের একজন বুদ্ধিজীবী ও শিক্ষাবিদ। ১৯৫২ খ্রিষ্টাব্দের ভাষা আন্দোলন সহ বাংলাদেশের সকল গণ-আন্দোলন ও মুক্তিযুদ্ধের নেপথ্য রূপকারদের তিনি একজন। আজীবন তাঁর পেশা ছিল শিক্ষকতা; এবং শিক্ষক হিসাবে তিনি ছিলেন এক কিংবদন্তিতুল্য প্রতিভা। ১৯৪৭-এ পাকিস্তান প্রতিষ্ঠার কিছু পর ইংরেজি ত্রৈমাসিক পত্রিকা নিউ ভ্যালুজ প্রকাশনা করে তিনি দেশের বিদ্বৎসমাজের দৃষ্টি আকর্ষণ করেছিলন।
জীবদ্দশায় তিনি রাজশাহী বিশ্ববিদ্যালয়ের উপাচার্য এবং পোল্যান্ডে বাংলাদেশের রাষ্ট্রদূতের দায়িত্ব পালন করেছেন। ১৯৭১-এ বাংলাদেশের স্বাধীনতা যুদ্ধের সময় পরিকল্পনা কমিশনের সদস্য হিসাবে দায়িত্ব পালন করেছেন। এছাড়া খান সারওয়ার মুরশিদ ট্রান্সপারেন্সি ইন্টারন্যাশনালের বাংলাদেশ চ্যাপ্টারের চেয়ারম্যানেরও দায়িত্বও পালন করেছেন।
জন্ম, শিক্ষা ও কর্মজীবন
তার জন্ম ১৯২৪ খ্রীস্টাব্দের ১ জুলাই তারিখে। পিতা আলী আহমদ খান ছিলেন মুসলিম লীগের রাজনীতিবিদ; প্রথমে অবিভক্ত বাংলা ও ১৯৪৭-এর পর পূর্ব পাকিস্তান প্রাদেশিক পরিষদের সদস্য। বাড়ীতেই শিক্ষানুকূল পরিবেশে প্রাথমিক শিক্ষা। ব্রাহ্মণবাড়িয়ার জর্জ হাইস্কুলে আনুষ্ঠানিক অধ্যয়নের শুরু। এ স্কুলের ছাত্র হিসাবে ১৯৩৯ খ্রীস্টাব্দের প্রবেশিকা (বতর্মান এস.এস.সি) পরীক্ষায় পাস। ফেনী সরকারি কলেজ থেকে এফ. এ (ইন্টারমিডিয়েট)। কিছুদিন কুমিল্লার ভিক্টোরিয়া কলেজে পড়াশুনা। তারপর ঢাকা বিশ্ববিদ্যালয়ের ইংরেজি বিভাগে অধ্যয়ন। ১৯৪৮-এ ইংরেজি ভাষা ও সাহিত্যে এম. এ. ডিগ্রী অর্জ্জন। এ বছরই নূরজাহান বেগমের সঙ্গে পরিণয়সূত্রে আবদ্ধ। স্ত্রী নূরজাহান বেগম স্বাধীনতা পরবর্তীকালে আওয়ামী সরকারের প্রতিমন্ত্রীর দায়িত্ব পালন করেন।
১৯৪৮ খ্রীস্টাব্দে ইংরেজি বিভাগের প্রভাষক হিসেবে ঢাকা বিশ্ববিদ্যালয়ের যোগ দান। ১৯৪৯ খ্রীস্টাব্দে ইংরেজি ত্রৈমাসিক নিউ ভ্যালুজ-এর গোড়াপত্তন। অভিজাত শ্রেণীর এ পত্রকাটি ১৯৬৬-এ বন্ধ হয়ে যায়। অল্প পরে ব্রিটেনের নটিংহাম বিশ্বিবদ্যালয়ে গমন এবং পিএইচ.ডি'র জন্য গবেষণা: বিষয়বস্তু ইয়েটস, হাক্সলে এবং এলিয়টের ওপর রবীন্দ্রনাথ ঠাকুরের প্রভাব।